kardosdrur/scandi-wiki huggingface dataset:
Nordvesteuropa

Nordvesteuropa refererer til den nordlige del af Vesteuropa, selv om den eksakte afgrænsning varierer.

Geografisk omfatter Nordvesteuropa næsten altid De Britiske Øer, de nordlige og vestlige dele af Frankrig og Tyskland, Benelux-landene samt Skandinavien (dog er Finland sommetider undtaget). Den iberiske halvø, Italien, Schweiz og de sydlige og østlige dele af Frankrig og Tyskland samt Østrig er således undtaget. Groft sagt er Nordvesteuropa således det område, hvis klima og biogeografi påvirkes af Golfstrømmen.

Nordvesteuropa bruges også sommetider som samlende betegnelse for en gruppe af nationer, som føler de deler samme kulturelle arv, eksempelvis protestantisme og den germanske sprogstamme, hvilket adskiller dem fra middelhavslandene i syd og de slaviske lande i øst. Geografisk er der næsten tale om samme område, dog undtaget Frankrig og det sydlige Belgien.

Regioner i Europa
Nordeuropa
Vesteuropa
Cirkus Kæphøj

Cirkus Kæphøj er en fritidsklub i Holbæk, oprettet og drevet af Holbæk Kommune. Udover at fungere som normal fritidsklub, fungerer fritidsklubben også som børnecirkus der flere gange årligt leverer "Børnecirkus for Hele Familien!". Fritidsklubben har plads til 70 medlemmer mellem 10 og 16 år, der alle på en eller anden måde er med til at lave cirkus. Der trænes, laves mindre forestillinger, og der arbejdes med årets store forestilling, som spiller flere gange i perioden fra maj til august.

Udover at foretage sig det samme som børn i andre mere traditionelle fritidsklubber, arbejder medlemmerne i Cirkus Kæphøj med en række traditionelle og klassiske cirkusdiscipliner som eksempelvis jonglering, akrobatik, linedans, et-hjulet cykel, klovneri og trapez suppleret med nye elementer som dans og stomp.

Cirkus Kæphøj startede som en overbygning af det daværende Søndre Fritidshjem i Holbæk den 1. september 1985 med en håndfuld entusiastiske voksne og ca. 60 børn i alderen 9 – 15 år. Allerede efter et par måneder blev de første forestillinger vist. Året efter fik den nye fritidsklub et rigtigt tomasters cirkustelt med støtte fra Holbæk Børnehjælpsdag, og de var dengang Nordeuropas eneste rigtige børnecirkus.

I dag har Cirkus Kæphøj et fire-masters cirkustelt og flere køretøjer, så det er muligt at drage på turne. Udover små turneer i Danmark foretages en årlig tur til udlandet, og Cirkus Kæphøj har gennem årene optrådt i en række europæiske byer i Sverige, Tyskland, Holland, Belgien, Luxemburg, Portugal, Skotland og England.

Eksterne henvisninger 
 Cirkus Kæphøj – officiel website

Se også 
 Cirkus Tværs

Kæphøj
Børneunderholdning
Pædagogik
Kultur i Holbæk
French Connection

French Connection er en britisk producent af modetøj grundlagt i 1972, som har forhandlere og butikker i store dele af verden.

French Conncetion er kendt for siden april 1997 at have markedsført sit tøj under navnet fcuk. Ifølge selskabet er der tale om en forkortelse for French Connection United Kingdom, men grundet den slående lighed med bandeordet fuck har selskabets markedsføring givet anledning til adskillige kontroverser, hvilket French Connection ikke har været sen til at udnytte. Selskabet lancerede en populær T-shirt-kollektion påtrykt "fcuk this", "wanna fcuk?", "hot as fcuk", "mile high fcuk", "too busy to fcuk", "lucky fcuk", "Fun Comes Usually Kneeling", "fcuk on the beach" med flere. Da French Connection i 2001 åbnede en butik i San Francisco skete det også med store bannere på facaden med teksten "San Francisco's first fcuk." I USA har American Family Association krævet boykot af selskabets produkter.

Brugen af den kontroversielle forkortelse har også givet anledning til flere retssager. French Conncetion har blandt andet sagsøgt computerfirmaet First Consultants UK for dets brug af forkortelsen fcuk og fcuk.com, men det viste sig at domænet havde været registreret før French Connection havde registreret varemærket fcuk. Hos de britiske myndigheder er French Conncetion under øget observation; en række annoncer er blevet bandlyst, ligesom French Connection er blevet bedt om at indsende markedsføringsmateriale til forhåndsgodkendelse.

Selskabet har egne butikker over det meste af verden, og mange stormagasiner forhandler tøjet. I Danmark har French Conncetion haft en butik på Købmagergade samt en shop-in-shop i Illum i København, men begge lukkede under finanskrisen.

Eksterne henvisninger 
 French Connections hjemmeside 

Etableret i 1972
Beklædningsvirksomheder fra Storbritannien
Tøjmærker
Organized Crime

Organized Crime er et album med Mambo Kurt som udkom 21. juni 2005.

Spor 

1. "Thunderstruck" (AC/DC)
2. "In the shadows" (The Rasmus)
3. "Hells Bells" (AC/DC)
4. "Sheena is a punkrocker" (The Ramones)
5. "Anarchy in the UK" (Sex Pistols)
6. "Basket case" (Green Day)
7. "Prince of the rodeo" (Turbonegro)
8. "The number of the beast" (Iron Maiden)
9. "Engel" (Rammstein)
10. "Killing an arab" (The Cure)
11. "I was made for loving you" (Kiss)
12. "The final countdown" (Europe) (inklusiv "Eye of the tiger" af Survivor)
13. "Sunshine Reggae" (Skjult nummer) (Laid Back)

Musik fra Tyskland
Album fra 2005
Når klokken ringer

Når klokken ringer (Eng: As the bell rings) (Sve: När Klockan Ringer) er en engelsk serie produceret af Disney Channel UK, Den vises på Disney Channel.

Fra den 26 februar 2010 har Disney Channel Scandinavia sendt Deres egen version af serien, (danske kulisser, svenske skuespillere og norske instruktører).

Handling 
Serien handler om hvad de unge laver i frikvarteret, og det viser sig at løser problemer for sig selv, og for deres venner. Denne serie var og den første serie Når klokken ringer, der er både lavet i Tyskland, Italien, Spanien, Australien, USA og Sverige

Eksterne henvisninger 
 
Officiel hjemmeside 

Tv-serier fra Disney
Sarner Aa

Sarner Aa er en 28 km. lang flod i kanton Obwalden i Centralschweiz. Den udgår fra Lungernsee og løber til Vierwaldstättersøen.

Under sit løb ændrer Sarner Aa navn flere gange. Dens udspring ligger på den østlige side af Höch Gummen (2.205 m.o.h.) ved østranden af Brienzer Rothorn-kæden i nærheden af den storslåede Alp Breitenfeld. Flere kildebække forener sig til Lauibach, som Sarner Aa kaldes i sit øvre løb. Denne styrter med vandfald over stejle klipper til Lungernsee nedenunder.

Vandkraften i det 200 meter høje fald mellem Lungernsee og Giswil udnyttes, idet Lungernsees afløb ledes gennem en underjordisk kanal ved Kaiserstuhl til et elektricitetsværk i dalbunden. I Aaried, dalbunden syd for Giswil, fortsætter floden sit løb. Her kaldes den Aa eller Aawasser. Den flyder gennem Giswil og forener sig med Giswiler Lauibach fra vest, såvel som med vandet fra Kleinen Melchaa fra øst, og udmunder 2 km nord for Giswil i Sarnersee. Voldsomt uvejr og langvarig nedbør i Giswiler Lauibachs kilde-område kan føre til omfattende oversvømmelser i egnen omkring Giswil. En anden betydningsfuld biflod er Grosse Melchaa, som udmunder i Sarnersee mellem Sachseln og Sarnen.

Nord for Sarnersees hedder floden kun Sarner Aa. Den flyder kanaliseret og begrænset i den brede Obwaldner Tal mod nord-nordøst gennem Sarnen og Wichelsee, hvis natur er fredet. Under Wichelsees stejle sider tager Sarner Aa fra venstre mod vandet fra Grossen Schliere. Derefter flyder den langs den vestlige fod af Mueterschwanderberg og udmunder øst for Alpnachstad i Alpnachersee.

Se også
Vandløb med Aa

Floder i Schweiz
Reuss bassinet
Softball under sommer-OL 2008

Softball under Sommer-OL 2008 i Beijing afholdes 12. – 21. august. Alle kampe bliver spillet på Fengtai Softball Field. Olympisk softball spilles kun af kvinder, herrerne spiller den lignende sport baseball. 

I 2008 vil det være sidste gang der bliver spillet softball under sommer-OL. IOC har nemlig valgt at fjerne softball fra det olympiske program i 2012. 

Otte hold deltager i konkurrencen og den består af 2 runder. I den indledende runde, spiller hvert mod alle andre hold en gang. Top fire, efter den indledende runde, kvalificerer sig til slutrunden, hvor der spilles semifinaler, bronzekamp og finale.

Gruppespil

Slutspil 
Finale: Japan – USA : 3 – 1

Guld:  

Sølv:    

Bronze:  

Sportsgrene under sommer-OL 2008
Softball under sommer-OL
Park Allé

Park Allé (eller Parkallé) er et vejnavn, som findes flere steder – med eller uden accent på e'et:

 Park Allé (Arden)
 Park Allé (Blokhus)
 Park Allé (Brøndby)
 Park Allé (Dronninglund)
 Park Allé (Dronningmølle)
 Park Allé (Greve)
 Park Allé (Hirtshals)
 Park Allé (Hjørring)
 Park Allé (Horsens)
 Park Allé (Ikast)
 Park Allé (Middelfart)
 Park Allé (Nykøbing M)
 Park Allé (Randers)
 Park Allé (Ryomgård)
 Park Allé (Skælskør)
 Park Allé (Struer)
 Park Allé (Trustrup)
 Park Allé (Vallensbæk)
 Park Allé (Vejen)
 Park Allé (Vildbjerg)
 Park Allé (Ølstykke)
 Park Allé (Aalborg)
 Park Allé (Aarhus)
 Park Allé (Aars)
 Parkallé (Frederikssund)
 Parkallé (Karup)
 Parkallé (Nørre Nebel)
 Parkallé (Skjern)
 Parkallé (Tarm)
 Parkallé (Videbæk)
Rumænien i Eurovision Song Contest

Rumænien debuterede ved Eurovision Song Contest i 1994, med rocksangeren Dan Bittman, men fik blot en 21. plads ud af 25 deltagende lande, og blev dermed udelukket for deltagelse i 1995.

I 1996 klarede de sig, ligesom Danmark, ikke gennem kvalifikationsrunden. Rumænien deltog først igen i Eurovision Song Contest 1998, da de valgte at trække sig i 1997 grundet økonomiske problemer. Det blev dog til endnu en dårlig placering, og dermed blev de atter udelukket i 1999.

Efter en dårlig placering igen i 2000 og udelukkelse i 2001 vendte Rumænien stærkt tilbage i 2002 og fik deres første gode placering, med en 9. plads. I 2003 fik de en 10. plads. De vendte for en kort stund tilbage til de dårlige placeringer i 2004 med en 18. plads, men fik derefter for alvor sit gennembrud med en tredjplads og en fjerdeplads i henholdsvis 2005 og 2006. Tredjepladsen blev senere gentaget i 2010.

Siden semifinalernes indførelse i 2004 har Rumænien været i finalen hvert år undtagen i 2018 hvor de blev repræsenteret af gruppen “The Humans” med sangen “Goodbye”, her fik de en samlet 27. plads og var dermed meget tæt på at kvalificere sig.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1994-2023)

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Kinas fodboldlandshold

Kinas fodboldlandshold (simplificeret kinesisk:中国国家足球队, traditionel kinesisk:中國國家足球隊) er det nationale fodboldhold i Kina. Det administreres af fodboldforbundet Football Association of the People's Republic of China og spiller sine hjemmekampe på Workers Stadium i Beijing.

Holdet spillede sin første kamp under Folkerepublikken Kina den 4. august 1952 mod , som var et af de første lande, der havde diplomatiske relationer til landet. I næsten 30 år spillede det kinesiske landshold kun mod hold, der anerkendte Folkerepublikken Kina. Disse var landshold som , Cambodja, Guinea, , Nordkorea, Nordvietnam og Sudan. Holdet deltog dog undtagelsesvist i kvalifikationen til VM 1958.

Efter de store nationale reformer i begyndelsen af 1980'erne begyndte holdet at deltage mere i international fodbold. Kina forsøgte at kvalificere sig til VM 1982. Det lykkedes dog først i 2002, da VM-slutrunden for første gang blev afholdt på det asiatiske kontinent (Sydkorea og Japan). Kina havnede i gruppe C sammen med ,  og Costa Rica. Det viste sig at være en meget hård opgave for kineserne, der efter gruppespillets tre kampe havde 0 point og en målscorer på 0-9.

VM-resultater

Ekstern henvisning 
 Fodboldforbundets hjemmeside
 Team China's hjemmeside 

Fodboldlandshold
Landshold
Engelberger Aa

Engelberger Aa (eller Engelbergeraa) er en 50 km. lang flod i Unterwaldens to halvkantoner i central-Schweiz.
Den udspringer vest for Surenenpass (2.291 m.o.h.) i Kanton Uri. Dens øvre løb ligger for størsteselens vedkommende i Kanton Obwalden nord for bjergtinden Titlis, fra hvilken den får det meste af sit vand.Ved Engelberg drejer floden fra, flyder forbi Wolfenschiessen og 15 km. gennem kanton Nidwalden for at munde ud ved Buochs i 434 m.o.h i Vierwaldstättersøen.

Den brede Engelberg høj-dal (1.015 m.o.h.) stammer fra en vidtstrakt sø, som ved slutningen af sidste istid modstod et gevaldigt klippeskred fra Titlis og senere blev fyldt op med sten og sand. En rest herfra er Eugenisee. Efter denne bjergsø styrter bækken ned i den såkaldte Aatobel, hvor det stejle fald stadig forårsager heftig erosion og enkelte jordskred.

I august 2005 forårsagede Engelberger Aa massive oversvømmelser af dalbunden ved Engelberg efter daglange regnfald og førte til omfattende evakueringer.Dalens hovedfærdselsåre og jernbanen blev svært beskadigede og var i længere tid afbrudt for trafik, sådan at det kendte ferieområde i to uger kun kunne nås fra luften. Der skete også enkelte jordskred og  ved dammen før elektricitetsværket i Obermatt skete et dæmningsbrud. Højvandet i 2005 var det stærkeste i omkring 100 år og oversvømmede omkring 500 hektar jord.

Se også
Vandløb med Aa

Eksterne henvisninger 

Floder i Schweiz
Reuss bassinet
Nidwalden
Obwalden
Hullemaskine

En hullemaskine (eller hulapparat) er et almindeligt skrivebordsredskab, hvormed man laver huller i papir, oftest med henblik på at få det til at passe ind i et ringbind.

Historie 
De første hullemaskiner er blevet produceret i Tyskland, og d. 14. november 1886 blev opfindelsen patenteret af Friedrich Soennecken under navnet Papierlocher für Sammelmappen.

Mekanisme 

En typisk hullemaskine, uanset antallet af huller, har et håndtag, som bliver brugt til at skubbe de skarpe cylindre igennem stakken af papir. Hullemaskiner kan have forskellig størrelser alt efter papirstakkens størrelse. Ved mindre privatbrug vil et håndtag, der kan skubbes 8 cm lodret nedad, normalt være rigeligt.

Rundt i verden findes der forskellige standardmål for hullernes placering og størrelse.

På nogle hullemaskiner kan hullernes antal og placering indstilles, så maskinen kan lave huller efter forskellige standarder.

Eksterne henvisninger 

 US Patent No. 313,027

Noter 

Kontorartikler
Reuss (flod)

Reuss er en 164 km lang flod i Schweiz. Den har et afvandingsområde på 3.425 km² og er den fjerdestørste flod i Schweiz, efter Rhinen, Aare og Rhone. Reuss er en biflod til Aare.

Reuss udspringer i Gotthardmassivet, nærmere bestemt ved Skt. Gotthard-passet og ved Furkapasset i en højde af 2.431 m.o.h.. Gotthardreuss og Furkareuss forener sig i Urserental og flyder mod øst. En af kilderne til Furkareuss er Witenwasserenreuss.

Ved Andermatt bøjer floden mod nord og baner sig vej gennem Schöllenenschlucht. Den uvejsomme Schöllenenschlucht med dens stejle, flere hundrede meter høje granitvægge var i middelalderen en hindring for trafikken gennem Gotthardpassene, som kun gennem besværlige byggerier som f.eks. Urnerloch og Teufelsbrücke kunne overvindes.

Ved Göschenen følger Reuss jernbanen og motorvejen fra Skt. Gotthardtunnelerne. Indtil Erstfeld passeres flere slugter og videre gennem Urner Reusstals brede flader, indtil Reuss ved Flüelen munder ud i Vierwaldstättersøen.

I Luzern forlader floden igen søen og flyder som en bredere flod med mange sløjfer og bugter i først østlig, dernæst nordlig, retning gennem Reusstal, forbi gamle byer som Bremgarten og Mellingen, indtil den på vej mod Windisch ved Wasserschloss udmunder i Aare.

Galleri

Eksterne links 
 Aktuel Vandflow, Vandstand, Temperatur:
 Andermatt (Uri)  (1426 m)
 Seedorf (Uri)  (437 m)
 Lucerne-Geissmattbrücke  (431 m)
 Mühlau (Aargau), Hünenberg (Zug)  (389 m)
 Mellingen (Aargau)  (344 m)

Floder i Schweiz
Reuss bassinet
Reuss

Reuss kan henvise til:

 Reuss (flod) – en schweizisk flod
 Reuss (fyrstehus) – et tysk fyrstehus med flere linjer, bl.a.
 Reuss ældre linje – et tysk fyrstehus (og fyrstendømme 1778-1918)
 Reuss yngre linje – et tysk fyrstehus (og fyrstendømme 1848-1918)
 Volksstaat Reuss – en tysk småstat, der eksisterede 1918-20
 Jeremias Friedrich Reuss – professor og superintendent (1700-1777).
 Henrik 5. Reuss – greve af Reuss (1707-1783)
Strit og Stumme

Strit og Stumme er en dansk tegnefilm fra 1987 med instruktion af Jannik Hastrup og manuskript af Jannik Hastrup og Bent Haller, efter sidstnævntes bog Blåfolket.

Filmen foregår engang i fremtiden hvor menneskene lever i undergrunden på grund af at forureningen har gjort jordens overflade kold og ubeboelig. Menneskene lever i dybe huler hvor de er slaver for rotterne som nu har magten, men en lille pige, der hedder Strit, som elsker sin bedstemors historier om livet menneskene engang havde på overfladen, vil ikke opgive håbet om "Paradis", så hun og hendes ven Blånæse begynder nu turen mod overfladen. På vejen møder de Stumme en lille dreng, som de tager med sig. De får meget modstand af rotterne, som bliver anført af Mr. President og hans general McDonald, som tyraniserer menneskenes drømme om paradis.

Filmen fik 1987 prisen som bedste animerede spillefilm ved Chicago Childrens Film Festival. På grund af dette blev den også udgivet på engelsk med titlen "Dreaming of Paradise"

Eksterne henvisninger 
 

Danske film fra 1987
Tegnefilm fra Danmark
Film instrueret af Jannik Hastrup
Sun of a Beach - The Return of Alleinunterhalter vol. 5

Sun of a Beach – The Return of Alleinunterhalter vol. 5 er et album fra 2004 med Mambo Kurt . På dette album synger Kurts 80-år-gamle hammondorgellærer Heidi Schulz "Anarchy in the UK" og "Sympathy for the Devil".

Spor 
 1. No one knows (Queens of the Stone Age)
 2. Are you gonna go my way (Lenny Kravitz)
 3. Polka-medley: Paloma blanca – Sun of jamaika – All that she wants
 4. Thunderstruck (AC/DC)
 5. Sunshine Reggae (Laid Back)
 6. Rock your body (Justin Timberlake)
 7. Anarchy in the UK (Sex Pistols)
 8. The Number of the Beast (Iron Maiden)
 9. Disco-Tiger
 10. Enter Sandman (Metallica)
 11. In da club (50 cent)
 12. Hot in herre (Nelly)
 13. Breit und weit
 14. Through and through (Life of Agony)
 15. In the shadows (The Rasmus)
 16. Angel of death (Intro) (Slayer)
 17. Sheena is a punk rocker (The Ramones)
 18. Der dritte Mann (Anton Karas)
 19. Sympathy for the devil (The Rolling Stones)

Musik fra Tyskland
Album fra 2004
Thomas Rohregger

Thomas Rohregger (født 23. december 1982) er en tidligere østrigsk professionel cykelrytter, som cyklede for de professionelle cykelhold Elk Haus-Simplon (2006-2008), Team Milram (2009-2010) og Leopard Trek (2011-2013).
Thomas Rohregger har stillet til start i syv grand tours.

Eksterne henvisninger 

 Officielle hjemmeside 

Mandlige cykelryttere fra Østrig
Jammerbugt FC

Jammerbugt FC var en dansk fodboldklub, der blev dannet som en eliteoverbygning for Jetsmark Idrætsforening. Overbygningen trådte i kraft 1. juli 2008. Den 26. februar 2013 besluttede generalforsamlingen at foretage et navneskifte fra Blokhus FC til Jammerbugt FC, hvilket officielt blev taget i brug i DBU's turneringer fra 2013/14-sæsonen. Fra sommeren 2012 spillede holdet i 2. division Vest. Fra 2021 spillede holdet i 1. division. Jammerbugt FC spillede sine hjemmekampe på Jetsmark Stadion i den nordjyske by Pandrup, hvor der er tilhørende svømmehal, kunstgræs og indendørshaller.

Konkurs 
Onsdag den 17. august 2022 blev Jammerbugt FC begæret konkurs da de i lange perioder ikke havde udbetalt løn til en række spillere. Klubben blev erklæret konkurs, hvilket betyder at moderklubben skal spille i Jyllandsserien.

Onsdag den 24. august 2022 blev der i Statstidende offentliggjort et konkursdekret, det betød at Jammerbugt FC blev taberdømt 0-3 resten af sæsonen og at de vil blive tvangsnedrykket to rækker hvilket vil betyde at de er at finde i Jyllandsserien i sæsonen 2023-24 under navnet Jetsmark Idrætsforening.

Referencer

Eksterne henvisninger 

 Jammerbugt FCs officielle hjemmeside

 
Etableret i 2008
Fodboldklubber i Danmarksturneringen
Slagene ved Saratoga

Slagene ved Saratoga fandt sted i september og oktober 1777, og de var afgørende amerikanske sejre, som resulterede i overgivelsen af en britisk hær på 9.000 mænd, som havde angrebet New York fra Canada under den amerikanske uafhængighedskrig. Dette slag omtales ofte i ental, altså "slaget ved Saratoga", men der var faktisk to slag, som fandt sted med 18 dages mellemrum: Slaget ved Freeman's Farm den 19. september og Slaget om Bemis Heights den 7. oktober. Begge slag blev udkæmpet på det samme sted, omkring 15 km syd for Saratoga, New York, New York.

General John Burgoyne blev få dage efter nederlaget den 7. oktober omringet af en meget større amerikansk milits og tvunget til at overgive sig. Tilfangetagelsen af en hel britisk hær sikrede de nordlige amerikanske stater mod yderligere angreb fra Canada, og samtidig undgik man, at New England blev isoleret. Et vigtigt resultat af slagene var, at Frankrig gik ind i konflikten og støttede amerikanerne, hvilket kraftigt forbedrede amerikanernes chancer i krigen. Slagene ved Saratoga samt hele Saratoga-felttoget, som endte med Burgoynes overgivelse, anses normalt som vendepunktet i den amerikanske revolution.

Referencer

Eksterne henvisninger 
 Guide til slagene
 "Saratoga National Historial Park" hjemmeside
 Saratoga: The Tide Turns on the Frontier
 Deltagere i slagene in the battles
 Krigsspil om slagene ved Saratoga
 Monument for Arnolda ben ved Saratoga, fra pbs.org
 Slaget ved Bemis' Heights, og flugten fra Burgoyne
 Freeman's Farm på Britishbattles.com

Yderligere læsning 
 Creasy, Sir Edward; The Fifteen Decisive Battles of the World 1908 online
 Ketchum, Richard M.; Saratoga: Turning Point of America's Revolutionary War; 1997, Henry Holt & Company, ; (Paperback )
 Luzader, John; Saratoga: A Military History of the Decisive Campaign of the American Revolution; Savas Beatie LLC, 2008, ;
 Mintz, Max M.; The Generals of Saratoga: John Burgoyne and Horatio Gates; 1990, Yale University Press, ;
 Nickerson, Hoffman; The Turning Point of the Revolution: Or, Burgoyne in America (1928) online
 Patterson, Samuel White; Horatio Gates: Defender of American Liberties Columbia University Press, 1941 online
 Savas, Theodore P., and Dameron, J. David; A Guide to the Battles of the American Revolution; Savas Beatie LLC, 2005, 

Saratoga, Slagene ved